## El Consell aprova ajudes directes per naixement o adopció per a famílies de municipis afectats per la dana

*** El decret destina 10 milions d’euros en 2025 i 20 milions en 2026, ampliables per acord del Consell
* L’ajuda bàsica ascendix a 2.000 euros per cada fill o filla nascut, adoptat o en situació de guarda amb finalitats d’adopció**

El Ple del Consell ha aprovat el decret que regula la concessió directa d’ajudes excepcionals destinades a les famílies residents en els municipis afectats per la dana, que hagen patit danys ocasionats pel temporal i tinguen fills o filles nascuts, adoptats o en situació de guarda amb finalitats d’adopció entre el 29 d’octubre de 2024 i el 31 de desembre de 2025.

Podran acollir-se a estes ajudes les persones progenitores, adoptants o en guarda amb finalitats d’adopció que estigueren empadronades en els municipis afectats en la data del temporal i que, a més, hagen sigut beneficiàries d’alguna de les ajudes d’emergència aprovades pel Consell per a pal·liar la pèrdua de béns de primera necessitat o per a reparar els danys derivats de la destrucció de vehicles sinistrats.

El decret compta amb un pressupost total de 30 milions d’euros, distribuïts en 10 milions per a 2025 i 20 milions per a 2026, amb possibilitat d’ampliació mitjançant acord del Consell. La quantia bàsica ascendix a 2.000 euros per cada fill o filla nascut, adoptat o en guarda amb finalitats d’adopció dins del període establit.

Les sol·licituds es podran presentar des de l’endemà de la publicació del decret en el DOGV i fins al 31 de gener de 2026, tant per via telemàtica a través de la seu electrònica de la Generalitat, com de manera presencial en els registres de la Generalitat, oficines PROP, oficines de Correus i en les representacions diplomàtiques i consulars d’Espanya en l’estranger.

Fecha: 18/11/2025